Съобщение за инвестиционно предложение за обособяване на площадка за извършване на дейности по събиране, временно съхраняване и предварително третиране на текстилни отпадъци и употребявани дрехи на площадка с местоположение поземлен имот с идентификатор 61710.13.311 (сграда с идентификатор 61710.13.311.1) по кадастралната карта и кадастралните регистри на гр. Разград 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

Внесеното от възложителя - „ВЕРДЕ - 1“ ООД инвестиционно предложение за обособяване на площадка за извършване на дейности по събиране, временно съхраняване и предварително третиране на текстилни отпадъци и употребявани дрехи на площадка с местоположение поземлен имот с идентификатор 61710.13.311 (сграда с идентификатор 61710.13.311.1) по кадастралната карта и кадастралните регистри на гр. Разград, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 11 - Други инвестиционни предложения, буква б) - Депа за отпадъци и инсталации за обезвреждане и/или оползотворяване на отпадъци (невключени в приложение № 1) и/или площадки за извършване на дейности по оползотворяване с код R13 на отпадъци с код 19 12 04, 19 12 10 и 19 12 12. В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/.  
Отпадъците, които ще се третират на площадката, са с кодове:

· 19 12 08 - Текстилни материали;

· 20 01 10 - Облекла;

· 20 01 11 - Текстилни материали.

На площадката ще се извършват дейности с кодове: 

· R 12 - Размяна на отпадъци за подлагане на някоя от дейностите с кодове R 1 - R 11 (сортиране, балиране);

· R 13 - Съхраняване на отпадъци до извършването на някоя от дейностите с кодове R 1 – R 12, с изключение на временното съхраняване на отпадъците на площадката на образуване до събирането им.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с Изх. № АО-3598-2/24.06.2025 г. Копие на писмото е изпратено до община Разград. 
